Donika Gërvalla-Schwarz

Donika Gërvalla-Schwarz, nascet quam Donika Gërvalla, es un féminin politico de Kosovo. Ella nascet in li octobre 1971 in Skopje (Nord-Macedonia e es desde li 22-im de marte 2021 li ministre por externi aferes de Kosovo in li guvernament de Albin Kurti. Donika Gërvalla-Schwarz es li presidente del partise Guxo desde li 4-im de april 2021.

Personal e professional vive
Donika Gërvalla-Schwarz nascet in Skopje (Nord-Macedonia), ma adultijat in Priština. Ella es li filia del jurnalist, autor e political activist Jusuf Gërvalla. Pro li political persecution de su patre Jusuf Gërvalla li familie fugit in li annu 1980 a Germania. Jusuf Gërvalla esset mortat in li annu 1982 in Untergruppenbach con du altri political activistes de Kosovo. Li familie fugit pro to a Tirana in Albania. 

Donika Gërvalla-Schwarz partiprendet in li political protestes contra li comunist dictatura in Albania. Ella studiat musica in Tirana e retornat in li annu 1992 a Germania por finir su education. Ella studiat jurisprudentie in Hamburg. 

Donika Gërvalla-Schwarz es maritat con li german politico Stefan Schwarz del Cristan Democratic Union de Germania e li cuple have quin infantes. Ella habitat in Bonn, ma retornat in li annu 2021 a Kosovo.

Political cariera
 1991-2020 Membre del Democratic Liga de Kosovo.
 2015 Donika Gërvalla-Schwarz devenit presidente del Democratic Liga de Kosovo de Germania. Ella cooperat strettmen con Vjosa Osmani por reformar li partise.
 2018 Donika Gërvalla-Schwarz demissionat de omni functiones in li Democratic Union de Kosovo.
 2020 Donika Gërvalla-Schwarz abandonat li partise Democratic Union de Kosovo.
 2021 Donika Gërvalla-Schwarz devenit membre del nov partise Guxo de Vjosa Osmani e es electet in li parlament de Kosovo. Ye li 22-im de marte 2021 ministre por externi aferes de Kosovo in li guvernament de Kosovo e ye li 4-im april li presidente del partise Guxo pro que Vjosa Osmani devenit presidente de Kosovo.

Categorie:Kosovo
Categorie:Politicos de Kosovo